Džons Makvī

Džons Greiems Makvī (; dzimis ) ir britu basģitārists, labāk pazīstams kā rokgrupas Fleetwood Mac dalībnieks. Viņa uzvārds kopā ar grupas bundzinieka Mika Flītvuda uzvārdu bija iedvesma grupas nosaukumam. Viņš pievienojās Fleetwood Mac neilgi pēc tās izveides 1967. gadā, aizstājot pagaidu basģitāristu Bobu Bruningu.

1968. gadā viņš apprecējās ar blūza pianisti un dziedātāju Kristīnu Perfektu, kas pievienojās Fleetwood Mac divus gadus vēlāk. Pāris izšķīrās 1977. gadā, ierakstot grupas ar dubultdimantu sertificēto albumu Rumours. 1998. gadā Makvī par darbību grupā Fleetwood Mac tika iekļauts Rokenrola slavas zālē.

 Agrīnā dzīve 
Džons Makvī dzimis Īlingā, Midlseksas grāfistē (mūsdienās — Londonas rietumi). Mācījies Varpoles ģimnāzijā. Četrpadsmit gadu vecumā Makvī sāka spēlēt ģitāru vietējās grupās, izpildot grupas The Shadows dziesmu kaverversijas. Džons Makvī drīz saprata, ka arī viņa draugi mācās spēlēt ģitāru, tāpēc nolēma spēlēt basģitāru. Sākotnēji viņš no savas ģitāras noņēma divas augšējās stīgas (re un sol stīgas), lai spēlētu basa daļas, līdz viņa tēvs viņam iegādājās rozā Fender basģitāru, tādu pašu, kādu izmantoja Džets Heriss, The Shadows basģitārists un viens no jaunā mūziķa elkiem. Par jauno audzēkņu muzikālajām darbībām uzzināja skolotāji un atļāva viņiem izmantot skolas telpas mēģinājumiem.

17 gadu vecumā, neilgi pēc skolas beigšanas, Džons izgāja 9 mēnešu kursus, apgūstot nodokļu inspektora profesiju, tajā pašā laikā viņš uzsāka savu muzikālo karjeru.

 Agrīnā mūzika 
Mākslinieka pirmā pieredze, muzicējot grupā, bija savā dzimtajā pilsētā kopā ar vairākiem draugiem, kas vēlāk izveidoja grupu The Strangers.

Viņa pirmais basista darbs bija grupā Krewsaders, kas spēlēja galvenokārt kāzās un svinībās."De Gitarist (04/1998), Fleetwood Mac's John McVie didn't stop  Blue Letter Archives

 Džona Majāla Bluesbreakers 
Ap to laiku, kad Makvī mācījās par nodokļu inspektoru, blūzmenis Džons Majāls dibināja Čikāgas-stila blūza grupu. Majāls sākotnēji vēlējās, lai viņiem pievienotos basists Klifs Bartons. Bartons atteica, taču ieteica Majālam Džonu Makvī, raksturojot viņu kā "talantīgu, jaunu basģitāristu." Jaunizveidotās grupas līderis uzaicināja Makvī uz noklausīšanos un pēc tam pieņēma viņu grupā Bluesbreakers. Basists turpināja mācības līdzās darbībai grupā."John McVie Q&A ", The Penguin. Pēc Majāla teiktā, Džons nekad formāli nemācījās spēlēt blūzu, bet apguva šo prasmi, klausoties Majāla dotajos B. B. Kinga un Vilija Diksona ierakstos.

 Pīters Grīns un Miks Flītvuds 
1966. gadā, pēc Ērika Kleptona aiziešanas no Bluesbreakers, grupai pievienojās ģitārists Pīters Grīns, nedaudz vēlāk grupas līdzšinējo bundzinieku nomainīja Miks Flītvuds. Starp trim māksliniekiem ātri izveidojās cieša draudzība, un, kad uz Grīna dzimšanas dienu Majāls uzdāvināja viņam bezmaksas laiku ierakstiem studijā, Grīns aicināja Flītvudu un Makvī kopā ierakstīt pāris dziesmas. Vienu no ierakstītajiem demo nodēvēja Flītvuda un Makvī uzvārdu savienojumā — Fleetwood Mac. Vēlāk Grīns un Flītvuds pameta Bluesbreakers, nodibinot savu grupu ar nosaukumu Fleetwood Mac. Grīns aicināja grupai pievienoties arī Džonu Makvī, kurš sākotnēji atteicās, tādēļ uz laiku tika nolīgts basists Bobs Brunings. Dažas nedēļas vēlāk Makvī mainīja savas domas, jo uzskatīja, ka Bluesbreakers mūzikas virziens pārāk sāk līdzināties džezam un 1967. gada septembrī pievienojās Fleetwood Mac."Bassplayer (05/06/1995), A life with Fleetwood Mac — John McVie ", Blue Letter Archives

 Fleetwood Mac 
1967. gadā Fleetwood Mac ierakstīja savu pirmo albumu ar tādu pašu nosaukumu — Fleetwood Mac. Albums tika izlaists 1968. gada februārī un ātri sasniedza lielu popularitāti, palīdzot angļu blūza kustībai. Fleetwood Mac spēlēja koncertus blūza klubos un bāros visā Anglijā. Nākamo triju gadu laikā grupa ieguva virkni hitu Lielbritānijā un arī baudīja panākumus kontinentālajā Eiropā.

 Kristīna Makvī 
Koncertturnejās Fleetwood Mac bieži sadarbojās ar blūza grupu Chicken Shack. Vienā no šīm koncerttūrēm Makvī iepazinās ar savu nākamo sievu — pianisti un dziedātāju Kristīnu Pērfektu. Neilgi pēc tam Kristīna ar Džonu apprecējās, izvēloties Pīteru Grīnu kā liecinieku. Grupu dažādo darba grafiku dēļ pāris nevarēja bieži pavadīt laiku kopā, tāpēc Kristīna pameta Chicken Shack, lai kļūtu par mājsaimnieci un vairāk pavadītu laiku kopā ar Džonu."Melody Maker (05/24/1969) No Domestic Oblivion For Christine ", Blue Letter Archives Tomēr, pēc Pītera Grīna aiziešanas no Fleetwood Mac 1970. gadā, Kristīne pievienojās grupai.

 Starptautiskie panākumi un personīgā dzīve 
Laika gaitā Fleetwood Mac nemitīgi mainīja sastāvu, līdz 1975. grupai pievienojās duets Buckingham Nicks, kura sastāvā bija Lindsijs Bekingems un Stīvija Niksa. Šādā sastāvā viņi ierakstīja grupas veiksmīgāko albumu Rumours, kura nosaukuma autors bija Džons. Pirms albuma veidošanas sākšanas Makvī laulībā bija radušās nesaskaņas Džona alkohola atkarības dēļ. Kad bija pabeigts albums, abi grupas pāri — gan Džons un Kristīna, gan Lindsijs un Stīvija bija šķīrušies. Vienu no albuma singliem — Don't Stop — Kristīna sarakstīja par Džonu.Brunning, Bob .(2001). Rumours And Lies: The Fleetwood Mac Story. . Retrieved 2 January 2007.

1978. gadā Džons apprecējās ar Džūliju Annu Reibensu.

1981. gadā mākslinieks īslaicīgi pievienojās Bluesbreakers uz tā saucamo "atkalapvienošanās tūri".

1987. gadā pēc alkohola izraisītas lēkmes Džons pārtrauca lietot alkoholu. Divus gadus vēlāk viņam piedzima meita, Mollija Elizabete Makvī.

Savā brīvajā laikā Makvī ir burāšanas entuziasts, reiz viņš gandrīz pazuda Klusā okeāna kuģojumā.

2013. gada 27. oktobrī Fleetwood Mac savā Facebook lapā paziņoja, ka Džonam Makvī diagnosticēts resnās zarnas vēzis, tādēļ tika atcelta Austrālijas koncerttūre. Viņš turpināja spēlēt ar grupu 2014. gada tūrē, pateicoties uzlabojušamies veselībai.

 Diskogrāfija 

 Ar Fleetwood Mac 
GadsAlbumsASVLielbritānijaPapildu informācija1968Fleetwood Mac1984Spēlē basģitāru visās dziesmās, izņemot Long Grey Mare1968Mr. Wonderful-10-1969Then Play On1926sarakstīja instrumentālo skaņdarbu Searching For Madge1970Kiln House6939sarakstīja Station Man un Jewel Eyed Judy1971Future Games91 - -1972Bare Trees70 -Albuma vāka attēlu uzņēma Makvī1973Penguin49 -Spēlē basu visās, izņemot Revelation un The Derelict1973Mystery to Me68 -sarakstīja Forever1974Heroes Are Hard to Find34 - -1975Fleetwood Mac123Attēlots uz albuma vāka kopā ar Miku Flītvudu1977Rumours11sarakstīja The Chain, albuma nosaukuma autors1979Tusk41 —1980Live1431 -1982Mirage15Bekvokāls singla Gypsy B-pusē Cool Water1987Tango in the Night71 -1988Greatest Hits143 -1990Behind the Mask181 -1995Time -47 -1997The Dance115bekvokāls dziesmā Say You Love Me2003Say You Will36 -

"-" norāda, ka spēlēta basģitāra visās dziesmās

 Ar Džona Majāla Bluesbreakers 
GadsAlbumsASVL-brit.1965John Mayall Plays John Mayall - -1966Blues Breakers with Eric Clapton -61967A Hard Road -101967Crusade -8

 Solo albumi 
GadsAlbumsASVL-brit.1992John McVie's "Gotta Band" with Lola Thomas - -

 Sarakstītās dziesmas ar Fleetwood Mac 
 Gads DziesmaNīderlandes singlu topsASV Mainstream Rock singlu tops 1969 Searching For Madge (Džons Makvī) - - 1970 (1985) On We Jam (Makvī, Džeremijs Spensers, Denijs Kirvans, Pīters Grīns, Miks Flītvuds) - - 1970 Station Man (Makvī, Spensers, Kirvans) - - 1970 Jewel-Eyed Judy (Makvī, Flītvuds, Kirvans) 42 - 1971 The Purple Dancer (Makvī, Flītvuds, Kirvans) - - 1971 What A Shame (Makvī, Flītvuds, Kirvans, Kristīne Makvī, Bobs Velšs) - - 1973 Forever (Makvī, Bobs Vestons, Velšs) - - 1975 (2004) Jam No.2 (Makvī, Flītvuds, K. Makvī, Lindsijs Bekingems) - - 1977 The Chain (Makvī, Flītvuds, K. Makvī, Stīvija Niksa, Bekingems) - 30 1977 (2004) For Duster (The Blues) (Makvī, Flītvuds, K. Makvī, Bekingems) - - 1995 Winds of Change (Makvī, Flītvuds, Kits Heins) - -

 Atsauces 

 Ārējās saites 

 Fleetwood Mac oficiālā mājaslapa 


Kategorija:1945. gadā dzimušie
Kategorija:Londonā dzimušie
Kategorija:Angļu ģitāristi